Coaliția se reunește pentru stabilirea datei alegerilor prezidențiale. PNL propune luna decembrie, PSD luna septembrie
Coaliția de guvernare se reunește miercuri pentru a discuta despre data alegerilor prezidențiale, pe fondul neînțelegerilor dintre PNL și PSD privind calendarul acestui scrutin. Liberalii vor ca alegerile să aibă loc în decembrie, în timp ce social-democrații în septembrie. Este posibil ca la ședința care va avea loc după 18.30, la Vila Lac, să se tranșeze acest subiect, pentru că Guvernul este presat de timp să dea actele normative pentru calendarul acestor alegeri.